CELEX: 62018CA0635
Language: hu
Date: 2021-06-03 00:00:00
Title: C-635/18. sz. ügy: A Bíróság (hetedik tanács) 2021. június 3-i ítélete – Európai Bizottság kontra Németországi Szövetségi Köztársaság (Tagállami kötelezettségszegés – Környezet – 2008/50/EK irányelv – A környezeti levegő minősége – A 13. cikk (1) bekezdése és a XI. melléklet – A nitrogén-dioxidra (NO2) vonatkozó határértékek rendszeres és tartós túllépése Németország egyes zónáiban és agglomerációiban – A 23. cikk (1) bekezdése – XV. melléklet – A túllépés „lehető legrövidebb” időtartama – Megfelelő intézkedések)

2021.7.19.   
            
            
               HU
            
            
               Az Európai Unió Hivatalos Lapja
            
            
               C 289/2
            
         
      A Bíróság (hetedik tanács) 2021. június 3-i ítélete – Európai Bizottság kontra Németországi Szövetségi Köztársaság
      (C-635/18. sz. ügy) (1)
      
      (Tagállami kötelezettségszegés - Környezet - 2008/50/EK irányelv - A környezeti levegő minősége - A 13. cikk (1) bekezdése és a XI. melléklet - A nitrogén-dioxidra (NO2) vonatkozó határértékek rendszeres és tartós túllépése Németország egyes zónáiban és agglomerációiban - A 23. cikk (1) bekezdése - XV. melléklet - A túllépés „lehető legrövidebb” időtartama - Megfelelő intézkedések)
      (2021/C 289/02)
      Az eljárás nyelve: német
      
         Felek
      
      
         Felperes: Európai Bizottság (képviselők: C. Hermes, E. Manhaeve és A. C. Becker meghatalmazottak)
      
         Alperes: Németországi Szövetségi Köztársaság (képviselők: kezdetben T. Henze és S. Eisenberg meghatalmazottak, segítőik: U. Karpenstein, F. Fellenberg és K. Dingemann Rechtsanwälte, később: J. Möller és S. Eisenberg meghatalmazottak, segítőik: U. Karpenstein, F. Fellenberg és K. Dingemann Rechtsanwälte)
      
         Az alperest támogató beavatkozó fél: Nagy-Britannia és Észak-Írország Egyesült Királysága (képviselő: F. Shibli meghatalmazott)
      
         Rendelkező rész
      
      
                  1)
               
               
                  A Németországi Szövetségi Köztársaság:
                  
                              —
                           
                           
                              mivel 2010. január 1-jétől a 2016-os évig és ezen utóbbi én folyamán rendszeresen és tartósan túllépte egyrészt a nitrogén dioxid (NO2) éves határértékét a következő 26 németországi zóna és agglomeráció tekintetében: DEZBXX0001A (Berlin agglomeráció), DEZCXX0007A (Stuttgart agglomeráció), DEZCXX0043S (Tübingen körzet), DEZCXX0063S (Stuttgart körzet [agglomeráció nélkül]), DEZCXX0004A (Freiburg agglomeráció), DEZCXX0041S (Karlsruhe körzet [agglomeráció nélkül]), DEZCXX0006A (Mannheim/Heidelberg agglomeráció), DEZDXX0001A (München agglomeráció), DEZDXX0003A (Nürnberg/Fürth/Erlangen agglomeráció), DEZFXX0005S (III. közép és észak hesseni zóna), DEZFXX0001A (I. [Rajna Majna] agglomeráció), DEZFXX0002A (II. [Kassel] agglomeráció), DEZGLX0001A (Hamburg agglomeráció), DEZJXX0015A (Grevenbroich [Rheinisches Braunkohlerevier]), DEZJXX0004A (Köln), DEZJXX0009A (Düsseldorf), DEZJXX0006A (Essen), DEZJXX0017A (Duisburg, Oberhausen, Mülheim), DEZJXX0005A (Hagen), DEZJXX0008A (Dortmund), DEZJXX0002A (Wupperta)l, DEZJXX0011A (Aachen), DEZJXX0016S (észak rajna vesztfáliai városi területek és tartományi térség), DEZKXX0006S (Mainz), DEZKXX0007S (Worms/Frankenthal/Ludwigshafen), DEZKXX0004S (Koblenz/Neuwied), és másrészt az NO2 óránkénti határértékét e zónák közül a következő kettőben: DEZCXX0007A (Stuttgart agglomeráció), DEZFXX0001A (I. [Rajna Majna] agglomeráció), nem teljesítette a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv 13. cikke (1) bekezdésének és XI. mellékletének egymással összefüggésben értelmezett rendelkezéseiből eredő kötelezettségeit,
                              és
                           
                        
                              —
                           
                           
                              mivel 2010. június 11-től nem fogadott el megfelelő intézkedéseket annak biztosítására, hogy az NO2-ra vonatkozó határértékeket e zónák mindegyikében tiszteletben tartsák, nem teljesítette a 2008/50 irányelv 23. cikkének (1) bekezdéséből, valamint ugyanezen 23. cikk (1) bekezdésének a XV. melléklet A. szakaszával összefüggésben értelmezett rendelkezéseiből eredő kötelezettségeit, és különösen az említett irányelv 23. cikke (1) bekezdésének második albekezdéséből eredő azon kötelezettségét, amely szerint biztosítania kell, hogy a levegőminőségi tervek megfelelő intézkedéseket állapítsanak meg annak érdekében, hogy a túllépés időtartama a lehető legrövidebb ideig tartson.
                           
                        
            
                  2)
               
               
                  A Bíróság a Németországi Szövetségi Köztársaságot kötelezi a saját költségein felül az Európai Bizottság részéről felmerült költségek viselésére.
               
            
                  3)
               
               
                  Nagy-Britannia és Észak-Írország Egyesült Királysága maga viseli saját költségeit.
               
            
         (1)  HL C 436., 2018. 12. 3.